EELNÕU

2024

VABARIIGI VALITSUS

ISTUNGI PROTOKOLL

Tallinn, Stenbocki maja september 2024 nr

Päevakorrapunkt nr

**Riigi eelarvestrateegia 2025–2028**

1. Kinnitada „Riigi eelarvestrateegia 2025–2028“.

2. Kiita heaks ja esitada Riigikogule ettepanek kinnitada riigieelarvega Tervisekassa eelarvepositsioon 2025–2028 aastal järgmiselt:

1) 2025. aastal –167,6 miljonit eurot;

2) 2026. aastal –177,6 miljonit eurot;

3) 2027. aastal –225,0 miljonit eurot;

4) 2028. aastal –254,2 miljonit eurot.

3. Rahandusministeeriumil koostada riiklik keskpika perioodi eelarve- ja struktuurikava tuginedes Riigi eelarvestrateegiale 2025–2028 ning esitada see Vabariigi Valitsusele kinnitamiseks hiljemalt 10. oktoobriks 2024. a. Rahandusministeeriumil esitada keskpika perioodi eelarve- ja struktuurikava hiljemalt 15. oktoobriks 2024. a Euroopa Komisjonile ja Euroopa Liidu Nõukogule.

4. Teadus- ja arendustegevuse ning innovatsiooni lisavahenditega seotud meetmeid on lubatud rakendada ainult kooskõlas Frascati metoodikaga.

5. Sotsiaalministeeriumil riigi asutajaõiguste teostajana tagada, et sihtasutus Põhja-Eesti Regionaalhaigla lükkab uue psühhiaatriakliiniku rajamiseks tehtava investeeringu ja senise psühhiaatriakliiniku kinnistu müügi kahe aasta võrra edasi ning esitab uuendatud finantsplaani 1. novembriks 2024.

6. Sotsiaalministeeriumil riigi asutajaõiguste teostajana tagada, et sihtasutus Tartu Ülikooli Kliinikum lükkab F-korpuse renoveerimiseks tehtava investeeringu kahe aasta võrra edasi ning esitab uuendatud finantsplaani hiljemalt 1. novembriks 2024.

7. Riigi osaluse valitsejatel tagada, et keskvalitsuse juriidiliste isikute hulka kuuluvad riigi osalusega äriühingud parandavad aastatel 2025–2028 prognoositavat positsioonimõju kulukärbete abil järgnevalt ning esitavad uuendatud finantsplaani hiljemalt 1. novembriks 2024:

|  |  |  |  |  |
| --- | --- | --- | --- | --- |
| **(EUR)** | **2025** | **2026** | **2027** | **2028** |
| OÜ Rail Baltic Estonia | 0 | 0 | 4 109 | 77 579 |
| AS Eesti Raudtee | 1 945 000 | 3 336 000 | 4 620 000 | 4 920 000 |
| Riigi Kinnisvara AS | 800 000 | 1 336 000 | 1 750 000 | 1 830 000 |
| AS Eesti Liinirongid | 1 147 895 | 2 138 315 | 3 198 963 | 3 400 743 |
| AS A. L. A. R. A. | 8 150 | 14 080 | 7 500 | 8 400 |
| OÜ Eesti Keskkonna­uuringute Keskus | 176 080 | 281 301 | 366 420 | 345 033 |

8. Riigi osaluse valitsejatel tagada, et keskvalitsuse juriidiliste isikute hulka mittekuuluvad riigi osalusega äriühingud ja riigi tulundusasutus parandavad aastatel 2025–2028 prognoositavat positsioonimõju dividendisumma 5% võrra suurendamisega järgmiselt:

|  |  |  |  |  |
| --- | --- | --- | --- | --- |
| **(EUR)** | **2025** | **2026** | **2027** | **2028** |
| AS Eesti Loto | -198 162 | 393 595 | 263 409 | 292 050 |
| AS Tallinna Lennujaam | 212 450 | 268 250 | 268 250 | 268 250 |
| Eesti Põllumajandus­loomade Jõudluskontrolli AS | 804 | 804 | 804 | 804 |
| AS Vireen | 11 500 | 11 500 | 11 500 | 11 500 |
| Eesti Energia AS | 0 | 1 700 000 | 3 700 000 | 4 550 000 |
| Lennuliiklusteeninduse AS | 0 | 736 625 | 740 768 | 739 882 |
| Elering AS | 800 000 | 400 000 | 600 000 | 750 000 |
| AS Eesti Post | 19 600 | 35 400 | 47 050 | 79 900 |
| AS KredEx Krediidikindlustus | 17 382 | 18 990 | 22 813 | 27 118 |
| AS Teede Tehnokeskus | 0 | 5 000 | 5 000 | 5 000 |
| Riigimetsa Majandamise Keskus | 1 900 000 | 1 900 000 | 1 900 000 | 1 900 000 |

9. Rahandusministeeriumil riigi osaluse valitsejana tagada, et Riigi Kinnisvara AS nihutab 2024 - 2027. aastateks kavandatud investeeringute algust 2029. aastasse, parandades prognoositavat mõju valitsussektori eelarvetasakaalule 2,59 mln euro võrra 2024. aastal, 7,6 mln euro võrra 2025. aastal, 3,61 mln euro võrra 2026. aastal ja 1 mln euro võrra 2027. aastal ning esitab uuendatud finantsplaani 1. novembriks 2024. a.

10. Riigikantseleil esitada riigi eelarvestrateegia Riigikogule.

11. Rahandusministeeriumil avalikustada riigi eelarvestrateegia oma veebilehel.

Kristen Michal

Peaminister

Taimar Peterkop

Riigisekretär